
ARUBA MESTER 
DI E ESFUERSO 


DI NOS TUR PA 
RECUPARA 


PROME MINISTER 


Evelyn Wever-Úrves 


Den un carta dirigi na Sindicato SIMAR 


PROME MINISTER TA CONTRA-ARESTA NAN 
4 PUNTO DI MAL CONTENTO 


Prome Minister Evelyn Wever-Croes, diahuebs a ricibi un carta 
di e sindicato di ensefiansa, SIMAR relaciona cu cuatro punto 
di mal contento den e sector di ensefiansa. Prome Minister a 
contesta e carta mesora indicando tambe cu e ta considera cu 
ta importante pa contra-aresta esakinan inmediatamente. 


AUMENTO DI TARIFA DI AWA: 

Presidente di Sindicato SIMAR, sefiora Josephine Albertus a 
elabora riba e aumento di tarifa di awa, expresando cu den 
e veld di ensefiansa tin preocupacion cu e aumento di tarifa 
manera cu WEB a anuncia diahuebs mainta, lo ta devastador 
pa hopi famia. Ademas di esaki, sefiora Albertus a keha cu 
SIMAR no a wordo envolvi ni informa adelanta riba e aumento 
di tarifa aki. 


Riba esaki, Prome Minister a informa sefiora Albertus di 
SIMAR, cu mescos cu señora Albertus, diahuebs mainta, 30 di 
juni, Gobierno di Aruba desagradabelmente a wordo sorprendi 
cu e anuncio di WEB pa hisa tarifa di awa sin cu esaki tawata 
tin aprobacion di Gobierno siendo cu Gobierno ta na mesa di 
negosacion cu WEB y Elmar riba e topico aki. 


Prome Minister a informa sefiora Albertus tambe cu Minister di 
Energia, sefior Glenbert Croes ta trahando riba esaki pasobra 
Gobierno di Aruba ta mas preocupa cu ne, pasobra Gobierno 
ta preocupa pa henter Aruba y Gobierno ta buscando un 
solucion. 


RECORTE DI 5%: 

Riba e di dos punto di sefiora Albertus di SIMAR, e ta expresa 
duda si nan lo haye e 5% bek of no. Contestando sefiora 
Albertus di SIMAR, Prome Minister a informe, mescos cu 
Secretario di Estado Alexandra van Huffelen y Prome Minister 
mes tambe den bastante ocacion, y extensamente, den placa 
chikito, dia 20 di juni ultimo, Aruba ta e unico pais cu a yega 
na un acuerdo cu Hulanda bou di cua condicion Aruba por 
cuminsa stop e recortenan. Manera cu ta conoci, e acuerdo 
aki a wordo aproba door di Conseho di Minister di Reino dia 24 
di juni ultimo. 


Gobierno di Aruba aworaki ta trahando cu tur forsa pa cumpli 
cu e condicionnan pa asina cumpli cu e plan y e intension ta pa 
otro luna, juli, paga e 596 na tur trahado cu di Gobierno y esnan 
cu ta traha pa fundacionnan cu ta wordo subsidia pa Gobierno. 


PRIJS AUMENTO DI GASOLINE: 

Riba e preocupacion aki cu sefiora Albertus di SIMAR a 
expresa den su carta, Prome Minister a splic'e, manera ya 
ta conoci, e aumento di prijs di gasolin, ta e resultado di e 
aumento internacional di e prijsnan di gasolin y di crudo. Esaki 
manera nos sa, ta e consecuencia di e conflicto di Ukraina. 
Esaki ta un problema mundial y Aruba no ta un exepcion den 
esaki. Y mientras cu e prijsnan ta keda subi riba mercado 
internacional, lamentablemente, e prijsnan na Aruba tambe lo 
sigui subi. "Gobierno ta siguiendo e desaroyo aki hopi di cerca 
pasobra nos ta hopi preocupa pa esaki tambe", Prome Minister 
a expresa. 

Continuacion PROME MINISTER TA CONTRA-ARESTA NAN 4 PUNTO.... 
AREGLO DI VUT: 


Manera cu recientemente Gobierno di Aruba a anuncia, a VUT 2022 
habri posibilidad pa un areglo di vut pa ambtenaarnan. Sefiora n 
Mex id . Ë Voor vragen of een specificatie (met gewenste 
Albertus ta di opinion cu e areglo di vut no ta amplio pa tur uitdiensttredingsdatum) kunt u e-mailen of bellen naar het 
DRH: 


docente aplica pa vut, of kita di trabou. Téléfgannümmiok:22:0990 


E-mail: vut@drh.gov.aw 
Indien er alsnog een persoonlijk gesprek gewenst is, kunt u 


Prome Minister, contestando sefiora Albertus, a expresa cu Pellerumetda bale ap 


e ta comprende e mal contento aki pero ta supone cu como 522-9999 om een afspraak in te plannen 
sindicato di maestronan, señora Albertus ta consciente tambe ap woensdag), 

cu tin un escases di docente na Aruba. “Ta algo sumamente Volg ons Facebook pagina voor de laatste ontwikkelingen 
iresponsabel pa haci bou di e circumstancianan actual si betreffende de VUT. 

Gobierno duna vut na tur hende cu kier”, Prome Minister a 

expresa. 


E carta di Prome Minister dirigi na Presidente di Sindicato 
SIMAR, sefiora Josephine Albertus, a wordo manda diahuebs 
mes mesora despues cu a ricibi e carta di e sindicato, sperando 
cu sefiora Albertus y Sindicato SIMAR comprende tur loke cu a 
wordo splica riba nan mal contentonan y si tin mester, lo sigui 
atende cu preocupacionnan cu tin. 


Tin cierto circumstancia cu por duna vut na docentenan. Pa 
esaki, Prome Minister a conseha sefiora Albertus pa bay den 
deliberacion cu Directie Onderwijs y talves hunto nan por bin 
cu un maneho bou di cua condicionnan lo por duna vut na 
docentenan. 


Minister-President L.G.Smith Blvd. 76 


Algemene Zaken, Energie, Innovatie en Overheids Organisatie Oranjestad, Aruba 
Tel. (297) 528 4900 
Fax. (297) 528 7538 


REGERING VAN ARUBA 


Aan vakbond SIMAR 
Att. Voorzitter Mw. Josephine Albertus 


Oranjestad, 30 juni 2022 
Betreft: Ontevredenheid uit de onderwijssector 
Geachte Voorzitter, beste Josephine, 


Naar aanleiding van uw schrijven van heden inzake het in margine vermeld onderwerp, bericht ik u als 
volgt. 


1. Verhoging watertarieven 
De regering van Aruba werd vanochtend, net als u, onaangenaam verrast met de aankondiging 


van de verhoging van de watertarieven door WEB, zonder dat hiervoor een goedkeuring is 
gegeven door de Regering en terwijl wij nog in onderhandeling zijn met WEB en Elmar. Mijn 
collega minister van Energie, Glenbert Croes, is hiermee bezig. Uw zorgen worden ook door ons 
gedeeld, en daarom zijn wij op zoek naar een oplossing. 


. Afbouw versoberingsmaatregelen, inkorting 12.6% 
Zoals uitgebreid aan u is uitgelegd door zowel Staatssecretaris mw. van Huffelen als door mij op 
20 juni j.l., is Aruba het enig land die hierover met Nederland een accoord heeft bereikt, onder 
welke voorwaarden Aruba met de afbouw kan beginnen. Dit accoord is, zoals u bekend, op 24 
juni j.l. door de Rijks Ministerraad goedgekeurd, en Aruba werkt nu met man en macht om te 


voldoen aan de voorwaarden en om ingaande volgende maand, juli, 5% te betalen. 


. Verhoging van benzine prijzen 
Zoals u welbekend is deze verhoging het gevolg van de verhoging van internationale benzine en 
aardolieprijzen, als gevolg van het conflict in Oekraine. Dit is helaas een wereldwijd probleem, en 
Aruba is geen uitzondering. Zolang de prijzen op de internationale markt stijgen, zullen ook de 
prijzen in Aruba stijgen. Wij volgen deze ontwikkeling nauw, omdat ook wij ons hierover veel 
zorgen maken. 


. VUT-regeling 2022 
De door u vermelde ontevredenheid is begrijpelijk, maar ik neem aan dat de leerkrachten 
vakbond ook bewust is van het feit dat er een tekort is aan leraren. Het ongelimiteerd VUT 
toekennen aan leraren is uiterst onverantwoordelijk onder de huidige omstandigheden. Onder 
bepaalde omstandigheden kan aan leraren VUT worden toegekend. Ik adviseer u hierover in 
overleg te treden met Directie Onderwijs. 


Ik vertrouw hiermede uw brief te hebben beantwoord, 
Tot nadere toelichting bereid, teken ik, 


Hoogachtend, 


2022 

MINISTER 

Minister di naturalesa, Sr. Ursell Arends hunto cu Interim Marine 
Park Manager di Aruba National Park Foundation, Sra. Sietske 
van der Wal, a reuni cu representante di Coral Reef Alliance. 


Coral Reef Alliance ta un organisacion non-profit internacional 
cu ta enfoca riba e salud di coralnan y medio ambiente marino. 
Durante e reunion a logra elabora riba desaroyonan pa 
rehabilita coral uzando sistemanan cu ta procesa awa limpi. 
Tambe ta keda crea lasonan internacional pa colaboracion riba 
proyectonan cu tin benificio pa pais Aruba, pa region Caribe y 
pa mundo henter. 


w E: E > 


Retonan pa cuida salud di nos lama ta uno cu ta ser comparti 
pa mayoria paisnan clasifica como “Small Island Developing 
States”, manera Aruba. Pa es motibo solucionnan proponi 
ta conta riba colaboracion y cooperacion internacional, un 
compromiso cu gobierno di Aruba y di Reino Hulandes a 
demostra di tin na pecho. 


P B TUR! _<— 

Durante e bishita di Minister di Naturalesa, Sr. Ursell Arends 
na e Ocean Conference 2022 a topa cu e delegacion di 
Corsou, representa pa Minister di Salubridad Publico, Medio 
Ambiente y Naturalesa, sra. Dorothy Pietersz-Janga y Minister 
Plenipotenciario, sr Carlson Manuel. 


E United Nations Ocean Conference 2022 a wordo organisa 
door di e mandatarionan di Kenya y Portugal, y a tuma luga na 
Lisboa. E meta di e conferencia aki ta pa mundo henter aborda 
e problema y restructura solucionnan comun cu ta ancra den e 
Sustainable Development Goals (“SDG's”). 


Minister Arends a atende varios diferente reunion nan durante 
e Ocean Conference 2022, caminda tambe tabata tin e 
oportunidad pa combersa cu delegacion di Corsou unda a 
dialoga riba potencial pa colaboracion y crea lasonan mas 
estrecho entre e islanan pa hisa e calidad di bida marino rond 
di nos islanan. 


Minister Ursell Arends ta gradici e delegacion di Corsou pa nan 


bunita gast y represantsolan m nae Ocean Conference 2022 y 
ta desea nan exito cu nan metanan y proyectonan encuanto 
e recuperacion y salbacion di e oceano, e oceano cu nos ta 
comparti cu nos hermana isla Corsou y cu ful mundo. 


BIERNODI ARUBA | 


GO 


Gabinete Wever-Croes 


Tur dialuna y diahuebs | 10:00 am 

Minister Maduro di Finansa ta informa: 

Dia 28 di juni ultimo Minister di Finansa Maduro a manda 
contesta CAFT riba su recomendacion y preocupacion 
cu e organo di supervision financiero a bin ta expresa 
riba Presupuesto 2022. Den e carta Minister di Finansa a 
bolbe reitera e compromiso di Gobierno di Aruba pa keda 
riba e caminda cu a encamina desde afia 2018 rumbo un 
finansa publico solido, transparente y sostenibel. Na man di 
informacion compila pa Fondo Monetario Internacional, IMF, 
e mandatario a mustra cu e situacion financiero di Aruba hopi 
biaha ta wordo malinterpreta y cu un opinion eroneo ta wordo 
crea riba, por ehempel, e nivel di entrada di belasting, gasto di 
servicio y producto, gasto di personal y quota di debe. Pa evita 
mas malcomprondemento riba aspectonan tecnico, Minister di 
Finansa a brinda splicacion amplio riba e preocupacion nan cu 
CAFT a trece dilanti. 


PRODUCTO Y SERVICIO 
Pa locual ta trata costo pa servicio y producto, e mandatario 
a splica cu tin cu tene na cuenta e obligacion financiero cu ta 


lo ke 


ml E MA 


UPUESTO 2022 


surgi di contractnan vigente. Asina tin gasto cu ta wordo haci 
pa Aruba por atende debidamente cu programa di vacuna pa 
COVID (7 miyon florin), migracion di Venezolano, cuminda y 
medicamento pa detenido, adicto y refugiado (2,5 miyon florin). 
E huur pa edificionan traha cu e formula di PPP ta conoce 
indexacion di prijs y ta subi (2 miyon florin), y como cu personal 
di Gobierno ta ful bek na trabou e gasto di utilidad ta subi (2 
miyon florin). Gobierno mester tene cuenta cu inflacion di prijs 
cu tambe ta subi gasto. E gastonan a subi tambe cu compra di 
hard y software y licencia pa software pa KPA, Departamento 
di Impuesto y Departamento di Finansa (5 miyon florin). Gasto 
di curso tambe a subi (900 mil). 


SU 


SURSEANCE DI SERLIMAR 

Pa locual ta Serlimar, e mandatario a splica cu e 3 miyon 
florin cu a pone disponibel pa Serlimar ta pa atende cu e 
situacion di 'sureance van betaling.' Si no haci esaki, Serlimar 
lo bati bancarota cu consecuencia pa salubridad, problema 
cu sushedad, dafio na turismo y economia di Aruba. Minister 
Maduro a splica cu e suma a wordo poni disponibel conforme 
e reglanan di diciplina presupuestario. 


RECORTE DI 12,6% 

E mandatario a splica cu Aruba a cumpli debidamente cu e 
norma di gasto di personal manera stipula den e Protocol 
di afia 2018. Pa locual ta e recorte, Conseho di Minister di 
Reino a dicidi cu por paga bek y Minister Maduro a splica cu 
e fondonan pa esaki lo bin door di reduci gasto di overtime y 
baha e vacaturanan cu ta 'roll-over.' Ademas a informa CAFT 
cu Gobierno ta trahando riba un plan nobo pa baha gasto di 
personal pa asina por bay cumpli cu e norma nobo di 10% di 
GDP na gasto di personal na afia 2027. 

Continuacion GOBIERNO A MANDA SPLICACION Y INFORMACION.... 


LOONBELASTING 

Esaki ta un preocupacion cu a keda bin dilanti cerca CAFT cu 
ta pensa cu e loonbelasting a keda atras debi cu Gobierno a 
brinda alivio fiscal na cuminsamento di afia 2021. Riba e punto 
aki Departamento di Impuesto a sinta recientemente cu CAFT 
pa asina por a pasa den e resultado y haya un splicacion amplio 
den cual ta mustra cu e salarionan na Aruba no ta na nivel di 
afia 2019 ainda y esaki ta afecta e nivel di loonbelasting. 


MESTER UN BALANSE PA YEGA NA UN FINANSA PUBLICO 
SOSTENIBEL 

Na final di e carta Minister Maduro a enfatisa cu e meta comun 
ta pa yega na un finansa publico sostenibel pa Aruba. Nos 
tabata riba e bon caminda, pero Covid su impacto financiero ta 
grandi. Esaki ta pone cu den un 'sera y habri di wowo' no por 
yega na e surplusnan necesario. Ta bay tuma tempo y mester 
haya e compromiso di tur actor envolvi. Mas aun pasobra 
mester haya un balansa entre ehecuta e reformanan di e 


COMPLIANCE 

Riba e punto di compliance e mandatario 
a indica cu a baha e suma presupuesta 
na prome instante ya cu e yudansa cu a 
wordo pidi na Hulanda pa por yuda colecta 
impuesto, no a yega. Cu e capacidad cu 
Departamento di Impuesto tin awor aki ta 
dificil pa por pone un entrada mas halto, 
pero ta bay haci un extra esfuerso pa por 
yega na mas entrada pa Pais Aruba. 


AZV 

CAFT a mustra preocupacion pa algun 
punto cu ta toca AZV, siendo cu den 
Presupuesto 2022 no tin fondo poni den 
forma di landsbijdrage pa AZV. Pa e motibo 
aki Minister Maduro a brinda un splicacion 
y a referi na e reunionnan tecnico cu 
ehecutivonan di salubridad den cual lo 
adresa e puntonan di AZV. 


INVERSION 

Palocual ta e preocupacion cu CAFT a trece 
dilanti riba e financiamento di inversion via 
Hulanda, Minister Maduro a indica cu ta 
habri pa papia riba e proceso nobo aki pa 
Aruba por fia via Hulanda. E mandatario a 
indica cu esaki ta un proceso apart cu en 
principio no ta cay bou di evaluacion di 
presupuesto door di CAFT. 


PRESUPUESTO MULTI-ANUAL 

CAFT tabata tin pregunta tambe riba e 
cifranan den e presupuesto multi-anual 
cu ta compafia Presupuesto 2022. Ta 
trata di informacion riba BTW, crecemento 
economico y e cobransa disubsidio di salario. 
Tur informacion riba e preocupacionnan aki 
a wordo brinda na CAFT y Minister Maduro 
ta spera cu esaki tabata suficiente pa CAFT. 


DEFICIT AUTORISA PA PARLAMENTO 
TA 227 MIYON FLORIN 

E mandatario a recorda CAFT cu e deficit 
autorisa pa Parlamento di Aruba ta 227 
miyon florin y no e 236 miyon florin menciona 
den nan conseho. 


'Landspakket' y cumpli cu e normanan financiero stipula. 


| Gobierno di Aruba 
| mith Blvd. 7t 


Minister di Finansa y Cultura 


Aan het College Aruba financieel toezicht 
t.a.v. dhr. Prof. dr. R.H.J.M. Gradus 

L.G. Smith Boulevard 68 

La Piccola Marina 


MN FC /$ 852/22. 


Uw kenmerk: Cft 202200067 


Oranjestad, 29 juni 2022. 


Onderwerp: Reactie op het bericht van CAft o.b.v. art. 11 lid 5 van LAft 


Geachte heer Gradus, 


Op 10 juni 2022 heeft het Land het bericht op grond van artikel 11 lid 5 Landsverordening 
Aruba financieel toezicht (LAft) van uw College ontvangen. Hierna volgt “s Lands reactie op uw 
bericht. 


Resultaten Aruba over 2015-2022 

Het verduurzamen van de openbare financiën van Aruba staat hoog in het vaandel. Sinds het 
uitbrengen van het financieel-economische memorandum 2018-2021 (FEM), en het sluiten van 
het protocol van 2018 inzake inkadering van het pad richting solide, transparante en houdbare 
overheidsfinanciën heeft Aruba welwillendheid, toewijding en daadkracht getoond om ‘s Land 
financiën opnieuw weerbaar te maken. Dit is ook te zien aan de geboekte resultaten één jaar na 
het sluiten van het protocol, welke de basis vormt voor de opgenomen normen in de 
Landsverordening Aruba financieel toezicht (LAft) en het concept Rijkswet Aruba financieel 
toezicht (RAft): 


Norm: 2015 2016 2017 2018 2019 2020 2021 VB2022 
BVP-norm: - - 479 mln. 476min. 473mln. 470 mln. — 467 mln. 
P-lasten: 467 mln. 464mln. 474mln. 476mln. 475mln. 428mln. 418mln.  433mln. 
Fin. Saldo: -1.896 -1.6% -2.1% -2.1% +0.7% -16.4% -9,5% -3.9% 
Schuldquote: 74.1% 75.3% 75.8% 75.0% 71.8% 127% 108% 100% 


Noot: 
De werkelijke personeelslasten ontwikkelen zich binnen de targets van het Beleidsplan Verlaging personeelslasten. 


Continuacion.... 


https://issuu.com/gabinetewevercroesaruba/docs/reactie_ 
aruba_29jun2022_op_advies_caft_inzake_beri?fr=sMTImZjlwOTgzNQ 

ARTE ACTIVO CAMP TA BEK 


Normalmente tur afia UNOCA ta organisa plan 
vacacional cu enfoke riba arte y cultura pa 
nos muchanan y hobennan durante periodo di 


vakantie escolar. Despues cu aña pasa a organisa | | 


solamente dos workshop pa motibo di e pandemia, 
UNOCA ta bek cu un siman completo di Arte 
Activo Kids & Youth Camp tanto na UNOCA como 
na Scol di Arte. Durante e siman di 11 pa 15 di juli 
2022 e camp ta tuma luga na UNOCA y durante e 
siman di 18 pa 22 di juli 2022 e camp ta tuma luga 
na Scol di Arte. Parti mainta ta specificamente 
pa e muchanan di 7 te cu 12 aña y parti atardi ta 
specificamente pa e hobennan di 13 te cu 18 aña. 


E camp aki tin como meta pa stimula participacion 
activo di mucha y hoben den arte y cultura 
Arubano, pero tambe pa nan sifía conoce diferente 
disciplina artistico. Sin laga afo, pa nan diberti y 
entretene nan mes un poco durante e periodo di 
vakantie. Ambos siman lo ta carga di actividad 
manera pintamento, cantamento, musica, teatro, 
baile y hopi mas. 


UNOCA semper a percura pa mantene e prijs 
rasonabel y accesibel pa e mayornan. Pa e motibo 
aki e costo mara na e camp ta solamente AWG 
75,- pa un siman completo. Pues, mucha y hoben 
ta paga e mesun prijs. E prijs ta encera material, 
cos di come y cos di bebe. 


Pa por participa na e camp, mayornan mester 


inscribi nan yiu(nan) via e link publica riba e pagina E 


di facebook di UNOCA, cu ta UNOCA Aruba. 


E forma di pago ta sea via transferencia bancario 
of por pasa libremente na UNOCA durante orario 
di oficina, 8:30 di mainta te cu 4'or di atardi. 


Ultimo dia pa inscribi ta 8 di juli 2022. Ta di remarca (2 


si cu inscripcion pa e grupo di mucha parti mainta 
na UNOCA a cera. 


Pa mas informacion, por tuma contacto cu UNOCA 
libremente na 583-5681 of por manda un e-mail 
na general@unocaruba.org 


Mayornan, no perde tempo! Scoge e localidad cu 
bo ta desea di manda bo yiu(nan), sea UNOCA of 
Scol di Arte, y inscribi awe mes, pasobra cupo ta 
limita! 

Dia 1 di juli ta cumpli 159 afia cu Hulanda a duna esclavonan di Surinam, islanan di Aruba, Boneiro, Corsou, 
St. Maarten, St. Eustatius y Saba, nan libertad. E historia di esclavitud na Aruba no ta mucho conoci y pesey 
como parti di e formacion di nos propio identidad ta importante pa Pueblo haya sa mas di e parti menos 
bunita aki di e historia di nos Pais y di Reino Hulandes. 


1 di juli 2022 - 159 aña 
Abolicion di Sclavitud 


door di Hulanda den e colonianan Surinam y Antias Hulandes. 


Un parti di historia di Aruba 
cu mester haya su debido atencion. 

Xiomara Maduro 


Minister di Finansa y Cultura 


© | xiomaramaduro.com 

Y DUNA PIORIDAD 
NA SALUD Y 


PROGRESO 


DI CADA 


CIUDADANO 


MINISTER 


Dangui Odube: 


PAHO TOCANTE PROYECTO DI SALUD 


KES 


Diabierna mainta Minister di Turismo y Salud Publico Sr. 
Dangui Oduber a tene un reunion cu miembronan di Pan 
American Health Organization. E reunion aki tabata den cuadro 
di diferente proyectonan cu lo wordo ehecuta den e siguiente 
lunanan. 


Pan American Health Organization semper tabata un gran 
ayudo den nos sector di salud. Nos tin hopi aña ta traha hunto 
pa asina por mehora e servicio y calidad di salud na Aruba. Na 
e momentonan aki nos ta trahando riba diferente maneho di 
prevencion, den cual NCDs (Non-Communicable Disease) ta 
un parti bastante grandi. 


Na 2006 PAHO a hasi un estudio na Aruba cu diferente 
puntonan cu a wordo tresi dilanti y a wordo uza pa genera 
data tocante salud di nos pueblo. Conhunatmente cu PAHO, 
Ministerio di Salud Publico lo ta organisando un estudio cual 
lo bay tuma lugar na cuminsamento di 2023 y lo wordo huza 
como e baseline pa adkiri data den nos comunidad. 


E proyecto aki ta premira di consisti di data for di ongever 5000 
persona den nos comunidad y lo wordo tuma per “huishouden”. 


Proyecto nan manera esaki ta sumamente importante pa por 
implementa medida den salud publico na tempo y eficiente. 


Minister Dangui Oduber ta orguyoso di e cooperacion entre 
PAHO y Aruba, mirando cu durante e reunion Aruba a haya 
hopi elogio pa ta constantemente ocupa na un manera pro 
activo den e area di prevencion di salud. Prevencion ta un 
prioridad pa e mandatario y e ta sigur cu hunto nos lo por logra 
esaki. Mas informacion tocante e estudio aki lo wordo comparti 
cu pueblo pronto. 

PABIEN CORSOU 


Himno y Bandera, 
simbolonan cu ta identifica un pais autonomo. 
Pabien na nos pais ruman den Reino y danki 
na cada ciudadano Curasoleño 
cu a haci di Aruba nan hogar. 


Feliz día di 


Hino y Bandera 


2 juli 2020 

obierno di Aruba 


2022 CU E META PA 

^neas ENGRANDECE 
ENSENANSA Y 
NO LAGA NIUN 
MUCHA ATRAS 


MINISTER 


Ev Croes 

MINISTER ENDV CROES A ATENDE 'PANEL 
DISCUSSION' DI VES SAN NICOLAS 


Recientemente Minister Endy Croes y Parlamentario Alvin Minister Endy Croes a expresa cu sigur por conta cu sosten 
Molina a atende e ‘panel discussion’ di e Young Entrepreneur di Gabinete Wever- Croes Il. Hunto por logra e desaroyo cu ta 
Summit (YES) San Nicolas cu a tuma luga na Teresita busca pa San Nicolas y pa Aruba. 


Center. E Young Entrepreneur Summit a wordo 
organisa pa Ministerio di Asuntonan Economico, 
Comunicacion y Desaroyo Sostenibel, a conta cu 
participacion di varios personanan renombra den 
comunidad pa nan experiencia y conocemento 
empresarial, specialmente den e area di San 
Nicolas. Tema central di e 'panel discussion' 
tabata ‘The economic future of San Nicolas & 
Aruba'. Topiconan cu a toca durante e anochi 
tabata 1) Economic Development 2) Sustainable 
Development, Energy Policy, and Innovation 3) 
Port of San Nicolas 4) Adult Entertainment and 
Tourism Industry. Topiconan relevante y al caso 
cu mester ser discuti pa por yega mas cerca di 
solucionnan duradero, no solamente pa San 
Nicolas pero tambe pa Aruba. 


Minister Endy Croes ta felicita colega Minister 
Geoffrey Wever y Ministerio di Asuntonan 
Economico, Comunicacion y  Desaroyo 
Sostenibel cu un tremendo iniciativa di YES San 
Nicolas. E mandatario ta gradici tur cu a haci 
e proyecto aki posibel y exitoso. Concluyendo 


Masha Danki 1 
veld diEnsefiansaltiġ 


Danki na tur Maestro pa su 
contribucion na mel? acion 


di nos hobennan 

MINISTER ENDY CROES TA FELICITA 


ATLETANAN DI GIHAE TANG SOO DO I VII 
Cu a logra 39 medaya na Mundial di Tang Soo Do 


ik 

NR, 
Diamars atardi Minister Endv Croes a sorprende e atletanan 
di scolnan Gihae Tang Soo Do studio | y Il na nan yega na 
Aruba. Gihae Tang Soo Do studio | y Il a participa na e mundial 
organisa pa World Tang Soo Do association. E competencia a 
tuma luga 24-26 di juni na Greensboro North Carolina, Merca, 
unda cu un total di 1250 atleta di diferente pais full rond mundo 
a competi. 


E scolnan cua participa ta entre otro: Merca, Canada, Argentina, 
Puerto Rico, Panama, Costa Rica, Ecuador, Mexico, Chile, 
Hulanda, Mozambique, Sur Africa, Seychelles, Suiza y mucho 
mas. Aruba a participa cu un total di 23 atleta di cual 3 alumno 
di 6 aña. E atletnan a competi den forma liber, forma cu arma 
y pelea. En total a logra 3 medaya di dragon. E atletanan cu 
a competi den categoria hubenil y adulto unda a conkista: 11 
oro, 11 plata y 14 brons. 


E hoben Emmanuel da Silva a logra e titulo maximo den 
categoria gup hubenil: Grandchampion 'youth male gup 
division. Cu 3 medaya di oro y mas cantidad di puntuacion 
den tur atletnan hubenil masculino cu a competi, esaki sigur ta 
un logro grandi pa Aruba. 


(7 A 

Minister Endy Croes ta felicita y gradici tur e atletanan pa pone 

Aruba su nomber briya cu nan excelente logro! Danki na e 

entrenadonan y mayornan pa duna sosten y apoyo na nos 


hobennan den nan deporte. Masha pabien, nos ta orguyoso 
di boso! 

Arubahuis na tur studiantenan: 


Arubahuis ta den pleno preparacion pa e 
binimento di e grupo di studiantenan na 
luna di augustus benidero. Den cuadro di 
esaki Arubahuis a ricibi diferente signal 
for di e mentornan cu hopi studiante 
cu ta biniendo Hulanda te ainda NO tin 
camber of vivienda regla. Tambe cu un 
cantidad grandi di studiante no a inscribe 
na tempo pa un vivienda. 

E situacion aki ta preocupante pa 
Arubahuis y e mentornan. Dicon? 
Pasobra semper Arubahuis a bisa cu 
e question di busca camber ta keda un 
responsabilidad di e studiante y di nan 
mayornan. 'Nos como Arubahuis y e 
mentornan semper a purba na informa 
e studiantenan mas amplio posibel 
riba e tema aki. Ta bou situacionnan 
sumamente extraordinario Arubahuis 
por haci un apelacion na e Hogeschool, Universidadnan y 
cooperacion di vivienda pa entermedia. Pero Arubahuis mes 
no por regla of garantisa vivienda, asina directora a.i. di 
Arubahuis drs. Glenda Hernandez a bisa. 


Segun sra. Hernandez semper Arubahuis a enfatisa e 
importancia pa tempran cuminsa orienta riba vivienda como 
studiante, mirando e scarsedad na camber of vivienda pa 
studiante den diferente region na Hulanda. Ta pesey riba e 
website di Departamento di Ensefiansa tin un pagina totalmente 
dedica na e tema aki. Sra Hernandez: 'Pa logra haya un camber 
of cas na e momentonan aki ta sumamente dificil, mirando cu 
e guera na Oekraina a ocasiona un fluho grandi di refugiado 
cu tambe mester un dak riba nan cabes. Hopi gemeente ta 
duna preferencia na refugiadonan for di Oekraina. Tambe 
gemeentenan ta controla severo riba huurmento di camber 
sin permiso. Y no ta tur dofio di cas ta haya permiso pa huur 
un camber cu studiante, cu e consequencia cu e cantidad di 
cambernan ta sumamente scars.' 


Arubahuis lo informa tur studiante cu ta biniendo Hulanda pa 
medio di un carta riba e situacion precario cu camber pa e 
motibo cu sin un adres fiho na Hulanda e studiante NO por 
inscribe su mes na un gemeente; no por haya un BSN (Burger 
Service Nummer) nummer y sin e BSN nummer e studiante no 
por habri un cuenta di banco y regla su otro asuntonan pa cu 
su estudio. Segun sefiora Hernandez esaki lo por nifica un mal 


comienso di nan estudio y lo trece hopi stress cune. 'Si tene 
na cuenta e puntonan menciona ariba, nos conseho urgente ta 
pa anula bo binimento na Hulanda te ora cu bo tin perspectiva 
riba un adres fiho. Bin Hulanda sin un camber of adres fiho 
ta un gran risico pa bo mes y pa otronan. Si bo chens riba 
un camber e afia aki ta chikito, anto nos ta conseha pa haci 
tur e areglonan posibel pa otro afia bo por bin mihor prepara 
Hulanda. Pa e studiantenan cu ta pensando pa bin Hulanda 
na 2023, un suplica grandi pa cuminsa inscribi pa un camber 
of vivienda desde aworl' segun declaracion di director a.i. di 
Arubahuis Glenda Hernandez. 


Por ultimo sefiora Hernandez a bisa cu na tur momento 
studiantenan cu tin pregunta por haci esaki na e departamento 
di Ensefiansa di Arubahuis of na un di e mentornan. 

Dia di Canada ta e dia di fiesta nacional 
pa celebra e autonomia di Canada 
for di Reino Uni na 1867. 

Un pais cu ta celebra su historia y su autonomia, 
ta un pais cu ta wordo respeta pa mundo henter. 
Feliz Dia di Canada na e comunidad Canadees 
cu ta estableci y contribui na nos pais. 


HAPPY 
CANADA DAY ` 

Gobierno di Aruba 


CADA BAHADA DI SOLO TA UN MAGIA, 
CU TA DURA PA UN RATO CORTICO. 
UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 
NOS MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 
Y TRAHA PA NOS DUSHI ARUBA 
INVERTIENDO DEN NOS MES, 
DEN NOS FAMIA Y DEN NOS PAIS, 
PA CREA OPORTUNIDADNAN NOBO, 
PA NOS RECUPERA DI E CRISIS 
CU UN DIA A WORDO PONI 
DEN E CAMINDA DI NOS PROGRESO. 


20 ANA DI 


INVERSION Y 
22 OPORTUNIDAD 


